**Zagreb, 17.01.2020.**

**OBAVIJEST O NABAVI**

**Naziv, adresa i kontakt Naručitelja:**

Naručitelj: Hrvatska turistička zajednica, Glavni ured

Adresa: Iblerov trg 10/IV, p.p. 251, 10000 Zagreb

Broj telefona: 01 4699 333

Broj telefaksa: 01 4557 827

Internetska adresa: [www.croatia.hr](http://www.croatia.hr)

Matični broj: 3943658

OIB: 72501368180

**Informacije o predmetu nabave:**

Predmet nabave je usluga izrade weba turističko-informacijskog sustava te uspostave IT sustava - upravljanje bazama podataka potrebnih za uspostavu javnih e-usluga (turističko informacijski portal).

Predmet nabave je podijeljen u dvije grupe:

* Grupa 1: Nabava usluge izrade weba turističko-informacijskog sustava

Za Predmet nabave Grupe 1 je izrada novog turističko-informacijskog sustava – web portala croatia.hr u koji pripada izrada i isporuka kompletnog programskog rješenja turističko-informativnog portala croatia.hr sa svim podstranicama TZŽ i TZ, importom cjelokupnog sadržaja, spajanjem raznih baza putem API-ja ili povezivanja s drugim sustavima u skladu s tehnološkim standardima struke i najboljom poslovnom praksom, testiranje informacijskog sustava, edukacija krajnjih korisnika sustava na ukupno 22 radionice u trajanju od najmanje četiri (4) sata po radionici, izrada korisničkog priručnika, puštanje u produkciju te prijenos autorskog prava i izvornog koda na Naručitelja. Zakup hardverske infrastrukture potrebne za implementaciju turističko-informacijskog sustava nije predmet ove nabave no obaveza Ponuditelja je dati prijedlog i detaljne specifikacije traženih hardverskih i softverskih resursa neophodnih za ispravan rad predloženog rješenja. Navedeni resursi moraju biti skalabilni.

* Grupa 2: Nabava uspostave IT sustava - upravljanje bazama podataka potrebnih za uspostavu javnih e-usluga (turističko informacijski portal)

Predmet nabave Grupe 2 su izrada plana aktivnosti realizacije ugovora, analiza, provjera i isporuka baza podataka propisanih natječajnom dokumentacijom, fotografiranje, snimanje video materijala i pisanje uvodnih tekstova za određene turistički vrijedne baze i prikupljanje, razvrstavanje i priprema materijala za isporuku. Prikupljene baze podataka moraju imati turističku vrijednost, a sve sukladno tehničkim specifikacijama koje su dio ovog natječaja.

**Vrsta, kvaliteta, opseg ili količina predmeta nabave**

Detaljna tehnička specifikacija, vrsta i kvaliteta predmeta nabave navedene su u funkcionalno-tehničkoj dokumentaciji dio koje je potrebno preuzeti putem mail adrese [web@htz.hr](mailto:web@htz.hr?subject=HDT%20-%20TIP%20-%20Nabava%20usluge%20izrade%20weba) na način opisan u točki 21 dokumentacije za nametanje.

Izvršenje usluga mora biti u skladu sa specificiranim standardima, zahtjevima i rokovima definiranim u dokumentaciji za nadmetanje i ugovoru te bez nedostataka.

Funkcionalne osobine predmeta nabave trebaju biti u skladu i u okvirima zadanim u funkcionalno-tehničkoj dokumentaciji.

**Rok za dostavu ponuda:**

12.02.2020. u 12:00 sati

**Način dostave ponuda:**

Ponuda se u zatvorenoj omotnici dostavlja na adresu Naručitelja - Iblerov trg 10/IV, 10000 Zagreb. Na omotnici ponude treba biti naznačeno sljedeće:

1. naziv i adresa Naručitelja: Hrvatska turistička zajednica, Iblerov trg 10/IV, 10 000 Zagreb, Hrvatska
2. oznaka: “NE OTVARAJ – PONUDA; Nabava usluga izrade weba turističko-informacijskog sustava te uspostave IT sustava - upravljanje bazama podataka potrebnih za uspostavu javnih e-usluga (turističko informacijski portal) “
3. naziv i adresa Ponuditelja - kako bi se nepravodobno pristigla ponuda mogla vratiti.

**Jezik na kojem ponuda mora biti dostavljena:**

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu.

**Elektronička adresa za traženje dodatnih informacija:**

Kontakt osoba: Dean Pelin, voditelj odjela za internetske stranice

E-mail: [web@htz.hr](mailto:web@htz.hr?subject=HDT%20-%20TIP%20-%20Nabava%20usluge%20izrade%20weba)

**Mjesto na kojem je dostupna dodatna dokumentacija:**

Sva dokumentacija je dostupna na internetskim stranicama [www.strukturnifondovi.hr](http://www.strukturnifondovi.hr) i [www.htz.hr/hr-HR/opce-informacije/nabava](http://www.htz.hr/hr-HR/opce-informacije/nabava).

**Kriterij odabira najpovoljnije ponude:**

Kriterij za odabir ponude je ekonomski najpovoljnija ponuda (ENP).